《咏史乐府十二章·市价对》
清代·程盛修

臣近市，识贵贱。我后知不知，胡不采衢谚。临淄十万生齿多，家家粥踊可奈何。

踊之价，浮于屦，不喔咻，谁歌舞。仁人一言省于刑，顿教亿兆无诅声。

修德更不诛祝史，海岱千秋思晏子。

作者简介：程盛修，字风沂，泰州人。雍正庚戌进士，历官顺天府尹。有《夕阳书屋初编》、《南陔松菊集》。